SET เสี่ยงอ่อนตัว หลัง “ทรัมป์” ขู่เก็บภาษีนำเข้าจีนรอบใหม่
SET เสี่ยงอ่อนตัว หลัง “ทรัมป์” ขู่เก็บภาษีนำเข้าจีนรอบใหม่
5 พ.ค. 2563

นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ เปิดเผยว่า ตลาดหุ้นไทยเช้านี้คาดว่าจะอ่อนตัวลงตามตลาดหุ้นทั่วโลกที่ตอบรับข่าวที่ประธานาธิบดีสหรัฐโดนัลด์ ทรัมป์ ขู่ว่าจะเก็บภาษีนำเข้าสินค้าจีนรอบใหม่ เพื่อตอบโต้จีนที่เป็นต้นตอการแพร่ระบาดของไวรัสโควิด-19 ซึ่งตลาดบ้านเราคงจะลงชดเชยในช่วงที่ได้ปิดทำการไปก่อน แต่การปรับตัวลงคงจะไม่แรง เนื่องจากไทยสามารถควบคุมสถานการณ์การแพร่ระบาดไวรัสโควิดได้ดี นำไปสู่การคลายล็อกดาวน์ และราคาน้ำมันดิบก็ปรับตัวขึ้นทำให้ไปหนุนหุ้นในกลุ่มพลังงานได้
ด้านตลาดหุ้นในภูมิภาคเอเชียเช้านี้ต่างรีบาวด์ขึ้นหลังวานนี้ร่วงแรงราว 2-3% และวันนี้หลายตลาดปิดทำการ ทำให้วอลุ่มเทรดของตลาดโดยรวมอาจเงียบเหงา พร้อมให้ติดตามดัชนีภาคบริการเดือนเม.ย.จากสถาบันจัดการด้านอุปทานของสหรัฐ (ISM) ในวันนี้ และการประชุมคณะรัฐมนตรี (ครม.) วันนี้เช่นกัน
พร้อมให้แนวรับ 1,280-1,2285 จุด ส่วนแนวต้าน 1,315-1,320 จุด